
PARLAMENTUL ROMÂNIEI

CAMERA DEPUTAȚILOR

COMISIA PENTRU ÎNVĂȚĂMÂNT,

ȘTIINȚĂ, TINERET ȘI SPORT

București, 14 octombrie 2020
Nr.4C-11/406
RAPORT 
asupra proiectului de Lege privind desființarea Universității Române de Științe și Arte ”Gheorghe Cristea” din București                (PLx. 593/2020)

1. În baza prevederilor art. 94 din Regulamentul Camerei Deputaților, republicat, cu adresa nr. PLx. 593 din 30 septembrie 2020, Comisia pentru învățământ, știință, tineret și sport a primit spre dezbatere, în fond, proiectul de Lege privind desființarea Universității Române de Științe și Arte ”Gheorghe Cristea” din București. 
Pentru întocmirea raportului, Comisia a analizat avizul favorabil al Consiliului Legislativ cu observații nr. 725/28.07.2020.
           Proiectul de lege are ca obiect de reglementare desființarea Universității Române de Științe și Arte „Gheorghe Cristea” din București. Patrimoniul universității revine fondatorilor. Studenții și absolvenții fără diploma, care au fost înmatriculați la specializări/programe de studii universitare acreditate/autorizate provizoriu, din cadrul Universității Române de Științe și Arte „Gheorghe Cristea” din București, au dreptul să își finalizeze studiile la specializări/programe de studii acreditate, identice sau similare din același domeniu al specializării/programului de studii, în instituții de învățământ superior acreditate. 

      
2. În funcție de obiectul și conținutul său, proiectul de Lege face parte din categoria legilor ordinare, potrivit prevederilor art. 73 din Constituția României, republicată.

La lucrările Comisiei au fost prezenți un număr de 22 deputați, din totalul de 25 membri ai Comisiei. 


În baza prevederilor art. 55 și 56 din Regulamentul Camerei Deputaților, republicat, la dezbaterea  proiectului de Lege a participat ca invitat domnul Alexandru Rădulescu  - secretar de stat în cadrul Ministerului Educației și Cercetării.  

3. Potrivit prevederilor art. 75 alin. (1) din Constituția României, republicată, și ale art.91 alin.(9) din Regulamentul Camerei Deputaților, republicat, Camera Deputaților este Cameră decizională.

Senatul, în calitate de primă Cameră sesizată, a adoptat proiectul de lege în ședința din 21 septembrie 2020.
4.  În urma dezbaterii, în ședința din 14 octombrie 2020, Comisia a propus, cu unanimitatea voturilor celor prezenți, adoptarea proiectului de lege cu amendamentul admis din Anexa care face parte integrantă din prezentul raport. 
	PREȘEDINTE

	     SECRETAR

Anexa 
AMENDAMENTE ADMISE      
	Nr.

crt.
	Text

adoptat de Senat
	Text propus de Comisie

(autorul amendamentelor)
	Motivare

	1.
	Titlul Legii: Lege privind desființarea Universității Române de Științe și Arte ”Gheorghe Cristea” din București
	Text nemodificat 
	

	2.
	Art.1. - La data intrării în vigoare a prezentei legi, Universitatea Română de Științe și Arte ”Gheorghe Cristea” din București, instituție de învățământ superior, persoană juridică de drept privat și de utilitate publică, parte a sistemului național de învățământ, cu sediul în municipiul București, Bd. Energeticienilor nr.9-11, sectorul 3, se desființează.
	Text nemodificat 
	

	3.
	Art.2. - Patrimoniul universității, în conformitate cu prevederile art.230 alin.(2) din Legea educației naționale nr.1/2011, cu modificările și completările ulterioare, revine fondatorilor.
	Text nemodificat
	

	4.
	Art.3. - Studenții și absolvenții fără diplomă care au fost înmatriculați la specializări/programe de studii universitare acreditate/autorizate provizoriu, din cadrul Universității Române de Științe și Arte ”Gheorghe Cristea” din București, au dreptul să își finalizeze studiile la specializări/programe de studii acreditate identice sau similare, din același domeniu al specializării/programului de studii, organizate în instituții de învățământ superior acreditate.
	Text nemodificat
	

	5.
	Art.4. - (1) Documentele administrative, documentele financiar-contabile cu caracter permanent, urmează să fie depuse la Serviciul Municipiului București al Arhivelor Naționale ale României.

(2) Documentele universitare cu caracter permanent, create pe timpul funcționării universității, urmează să fie depuse la Serviciul Municipiului București al Arhivelor Naționale ale României, în termen de 60 de zile de la data intrării în vigoare a prezentei legi.
	Art.4. - Documentele administrative, documentele financiar-contabile și documentele universitare cu caracter permanent, create pe timpul funcționării universității, urmează să fie depuse la Serviciul Municipiului București al Arhivelor Naționale ale României, în termen de 60 de zile de la data intrării în vigoare a prezentei legi.
Autor: Comisia
	Pentru claritatea normei

	6.
	Art.5. -  La data intrării în vigoare a prezentei legi, Legea nr.482/2002 privind înființarea Universității Române de Științe și Arte ”Gheorghe Cristea” din București, publicată în Monitorul Oficial al României, Partea I, nr.518 din 17 iulie 2002, se abrogă. 
	Text nemodificat

